Feitetirsdag feiret med full fest
At det i dag er askeonsdag, første dagen i fasten, betyr at i går var siste sjanse til å gjøre seg god og feit, ifølge de gamle tradisjonene. Det blir hvert år feiret med stort karneval i New Orleans i Louisiana, USA. Mange forbinder den festen med mengder alkohol og damer som blotter brystene sine i bytte mot perlehalskjeder. Men den er så mye mer enn bare det. Det er store parader, kostymer og mye musikk. - Det er kostymene som virkelig er det morsomme med Mardi Gras, sier Tom White til Washington Post utskremte reporter. 46-åringen hadde tatt turen til French Quarter, midt i sørstatsbyen, og var selv kledd ut i rosa kostyme. Mardi Gras har blitt feiret i Louisiana siden oppdageren LaSalle helt tilbake i 1682 stoppet et sted man kalte Bayou Mardi Gras, som ligger sør for dagens New Orleans, for å feire.
De siste dagene har Mardi Gras blitt feiret i New Orleans. I går, på selveste feitetirsdagen, nådde feiringen sitt klimaks.